اسلام آباد (اے پی پی) نیشنل کمانڈ اینڈ آپریشن سینٹر (این سی او سی) کورونا دین انا بابت تازہ حساب وکتاب ءِ جاری کرینے۔ چارشنبے نادے آ این سی او سی آن جاری کروک حساب وکتاب نا رداٹ تدوک آ 24 گھنٹہ ٹی کورونا دین انا 825 ناجوڑ آتا ٹیسٹ مثبت بس و 14 بندغ دا دین آن زوال کریر ہرافتیان 13 بندغ ہسپتال آتیٹی و اسہ ناجوڑ اس اُراٹی قرنطینہ ٹی دا دین آن زوال کرے۔ تدوک آ 24 گھنٹہ ٹی کوویڈ۔ 19 نا 29 ہزار 477 ٹیسٹ کننگا ہرافتیان سندھ اٹی 8 ہزار 860، پنجاب اٹی 11 ہزار 56، خیبرپختونخوا ٹی 4 ہزار 23، اسلام آباد اٹی 4 ہزار 23، بلوچستان اٹی 838، گلگت بلتستان اٹی 181، آزاد کشمیر اٹی 564 ٹیسٹ اوار ءُُ۔ داتم اسکان مچ آ ملک اٹی کوویڈ۔ 19 آن دراخ جوڑ مروک آتا کچ 3 لکھ 11 ہزار 814 مسنے۔ آزاد کشمیر، گلگت بلتستان و بلوچستان اٹی کوویڈ۔ 19 نا اسہ ناجوڑ اس ہم داوخت آ وینٹی لیٹر آ اف وخت اس کہ مچ آ ملک اٹی کوویڈ۔ 19 کن جتا 1 ہزار 884 وینٹی لیٹر آتیا کوویڈ۔ 19 نا 98 ناجوڑ ءُُ۔ مچ آ ملک اٹی کوویڈ۔ 19 نا ایکٹیو کیس آتا کچ 11 ہزار 627 ءِ۔ مچ آ ملک اٹی کورونا دین آن زہمی بندغ آتا کچ 3 لکھ 30 ہزار 200 ءِ ہرافتیان آزاد کشمیر اٹی 3 ہزار 889، بلوچستان اٹی 15 ہزار 859، گلگت بلتستان اٹی 4 ہزار 200، اسلام آباد اٹی 19 ہزار 300، خیبرپختونخوا ٹی 39 ہزار 189، پنجاب اٹی 1 لکھ 3 ہزار 314 و سندھ اٹی 1 لکھ 44 ہزار 449 ناجوڑ ءُُ۔
